CELEX: 32022R0652
Language: hu
Date: 2022-04-20 00:00:00
Title: A Bizottság (EU) 2022/652 végrehajtási rendelete (2022. április 20.) a keserűnarancs-kivonat egyes állatfajok takarmány-adalékanyagaként történő engedélyezéséről (EGT-vonatkozású szöveg)

2022.4.21.   
               
               
                  HU
               
               
                  Az Európai Unió Hivatalos Lapja
               
               
                  L 119/74
               
            
         A BIZOTTSÁG (EU) 2022/652 VÉGREHAJTÁSI RENDELETE
         (2022. április 20.)
         a keserűnarancs-kivonat egyes állatfajok takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.
                  
               
                     (2)
                  
                  
                     A keserűnarancs-kivonat valamennyi állatfaj takarmány-adalékanyagként történő felhasználását a 70/524/EGK irányelvnek megfelelően határozatlan időre engedélyezték. Az említett adalékanyagot ezt követően az 1831/2003/EK rendelet 10. cikke (1) bekezdésének b) pontja szerint meglévő termékként felvették a takarmány-adalékanyagok közösségi nyilvántartásába.
                  
               
                     (3)
                  
                  
                     A kérelmező az adalékanyagnak az „érzékszervi tulajdonságokat javító adalékanyagok” adalékanyag-kategóriába, valamint az „aromaanyagok” funkcionális csoportba való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (4)
                  
                  
                     Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a keserűnarancs-kivonat valamennyi állatfaj takarmány-adalékanyagaként történő újraértékelésére vonatkozóan.
                  
               
                     (5)
                  
                  
                     A kérelmező a keserűnarancs-kivonat ivóvízben történő felhasználásának engedélyezését kérte. Az 1831/2003/EK rendelet azonban nem engedélyezi az aromaanyagok ivóvízben való felhasználását. Ezért a keserűnarancs-kivonat ivóvízben történő felhasználása nem engedélyezhető.
                  
               
                     (6)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2021. június 23-i véleményében (3) megállapította, hogy a keserűnarancs-kivonat a javasolt felhasználási feltételek mellett nincs káros hatással sem az állatok, sem az emberek egészségére, sem pedig a környezetre. A Hatóság továbbá arra a következtetésre jutott, hogy a keserűnarancs-kivonat bőr- és szemirritálónak, valamint bőr- és légzőszervi szenzibilizálónak tekintendő. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
                  
               
                     (7)
                  
                  
                     A Hatóság megállapította, hogy mivel a keserűnarancs-kivonat egy elfogadott élelmiszer-ízesítő, és alapvetően az élelmiszereknél betöltött funkciójával azonos szerepet töltene be takarmányokban felhasználva is, hatásosságának más módon történő bizonyítása nem szükséges. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerekről szóló jelentést.
                  
               
                     (8)
                  
                  
                     A keserűnarancs-kivonat értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
                  
               
                     (9)
                  
                  
                     A megfelelőbb ellenőrzés érdekében bizonyos feltételeket kell meghatározni. Mindenekelőtt, a takarmány-adalékanyag címkéjén fel kell tüntetni az ajánlott mennyiséget. A szóban forgó mennyiség túllépésekor bizonyos információkat fel kell tüntetni az előkeverékek címkéjén.
                  
               
                     (10)
                  
                  
                     Az, hogy a keserűnarancs-kivonat aromaanyagként történő felhasználása ivóvízben nem engedélyezett, nem zárja ki azt, hogy az anyagot vízzel bejuttatott takarmánykeverékben használják.
                  
               
                     (11)
                  
                  
                     mivel semmilyen biztonsági ok nem indokolja a szóban forgó anyag engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
                  
               
                     (12)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Engedélyezés
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Átmeneti intézkedések
            
               (1)   A mellékletben meghatározott anyag és az azt tartalmazó előkeverékek, amelyeket 2022. november 11. előtt állítottak elő és címkéztek a 2022. május 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
            
            
               (2)   A mellékletben meghatározott anyagot tartalmazó azon takarmánykeverékek és takarmány-alapanyagok, amelyeket 2023. május 11. előtt állítottak elő és címkéztek a 2022. május 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat élelmiszer-termelő állatok takarmányozására szánják.
            
            
               (3)   A mellékletben meghatározott anyagot tartalmazó azon takarmánykeverékek és takarmány-alapanyagok, amelyeket 2024. május 11. előtt állítottak elő és címkéztek a 2022. május 11. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat nem élelmiszer-termelő állatok takarmányozására szánják.
            
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).
         
            (3)  EFSA Journal 2021;19(7):6709.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg hatóanyag/kg 12 %-os nedvességtartalmú teljes értékű takarmányban
                     
                  
                        
                           Kategória: érzékszervi tulajdonságokat javító adalékanyagok. Funkcionális csoport: aromaanyagok
                        
                     
                  
                        2b136-ex
                     
                     
                        –
                     
                     
                        Keserűnarancs-kivonat
                     
                     
                        
                           Az adalékanyag összetétele
                        
                        A Citrus x aurantium L. terméséből nyert keserűnarancs-kivonat.
                        Szilárd formában
                        
                           A hatóanyag jellemzése
                        
                        A Citrus x aurantium L. terméséből nyert, az Európa Tanács meghatározása (1) szerinti keserűnarancs-kivonat.
                        Flavonoidok: 45–55 %, amelyből
                        
                                    —
                                 
                                 
                                    Naringin: 20–30 %
                                 
                              
                                    —
                                 
                                 
                                    Neoheszperidin: 10–20 %
                                 
                              5 metoxi-psoralén (bergapten néven is ismert): ≤ 0,03 %
                        (–)-Szinefrin: ≤ 1 %
                        CoE-szám: 136
                        
                           Analitikai módszer
                            (2)
                        
                        A takarmány-adalékanyag naringintartalmának (fitokémiai marker) meghatározására:
                        
                                    —
                                 
                                 
                                    nagy teljesítményű folyadékkromatográfia (HPLC) spektrofotometriás (UV-) detektálással
                                 
                              
                     
                        Brojlercsirkék
                        Tojótyúkok
                        Hízópulykák
                        Malacok
                        Hízósertések
                        Kocák
                        Tejelő tehenek
                        Borjak
                        Hízómarhák
                        Juhok/kecskék
                        Lovak
                        Nyulak
                        Lazacalakúak
                        Díszhalak
                        Kutyák
                        Macskák
                     
                     
                        –
                     
                     
                        –
                     
                     
                         
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    3.
                                 
                                 
                                    Az adalékanyag neoheszperidin-dihidro-kalkonnal (2b959) együtt nem használható.
                                 
                              
                                    4.
                                 
                                 
                                    Az adalékanyag címkéjén fel kell tüntetni a következőket:
                                    „1 kg 12 %-os nedvességtartalmú teljes értékű takarmány ajánlott legnagyobb hatóanyag-tartalma:
                                    
                                                —
                                             
                                             
                                                Brojlercsirkék esetében: 102 mg.
                                             
                                          
                                                —
                                             
                                             
                                                Tojótyúkok esetében: 151 mg.
                                             
                                          
                                                —
                                             
                                             
                                                Brojlerpulykák esetében: 136 mg.
                                             
                                          
                                                —
                                             
                                             
                                                Malacok esetében: 182 mg.
                                             
                                          
                                                —
                                             
                                             
                                                Hízósertések esetében: 217 mg.
                                             
                                          
                                                —
                                             
                                             
                                                Kocák esetében: 268 mg.
                                             
                                          
                                                —
                                             
                                             
                                                Tejelő tehenek esetében: 259 mg.
                                             
                                          
                                                —
                                             
                                             
                                                Hízómarhák, juhok, kecskék és lovak esetében: 400 mg.
                                             
                                          
                                                —
                                             
                                             
                                                Macskák esetében: 80 mg.
                                             
                                          
                                                —
                                             
                                             
                                                Nyulak esetében: 161 mg.”
                                             
                                          
                              
                                    5.
                                 
                                 
                                    Az előkeverék címkéjén fel kell tüntetni a hatóanyag funkciós csoportját, azonosító számát, megnevezését és hozzáadott mennyiségét, amennyiben az előkeverék címkéjén szereplő felhasználási mennyiség eredményeként a hatóanyag-tartalom meghaladná a 4. pontban megadott szintet.
                                 
                              
                                    6.
                                 
                                 
                                    A Citrus x aurantium L. terméséből nyert keserűnarancs-kivonat és a Citrus aurantium L.-ből nyert más engedélyezett adalékanyagok keveréke nem megengedett a takarmányokban.
                                 
                              
                                    7.
                                 
                                 
                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, bőrvédő eszközökkel és szemvédővel kell használni.
                                 
                              
                     
                        2032. május 11.
                     
                  
               (1)  Natural sources of flavourings (Az ízesítők természetes forrásai) – 2. sz. jelentés (2007).
            
               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports